Diari Oficial de la Generalitat Valenciana


Sumari del DOGV 4121, del 06-11-2001 (2001/10431)

Informació pública del projecte d'urbanització de la unitat d'execució número 16-1 del vigent Pla General d'Ordenació. Expedient 51/2000.
-----------------------------------------------------------------------------------------------------------------------------------------

### Dades del document

Número de DOGV
:   4121

Data del DOGV
:   06-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10629


Organisme emissor
:   Ajuntament de Sagunt

Tipus de document
:   Anunci

Informació pública del projecte d'urbanització de la unitat d'execució número 16-1 del vigent Pla General d'Ordenació. Expedient 51/2000. [2001/M10386]
  
Li faig saber, mitjançant aquest edicte, que l'alcalde president, en ús de les atribucions que li confereix la legislació vigent, ha dictat amb data 4 d'octubre de 2001 la següent:
  
Informació pública del projecte d'urbanització de la unitat d'execució número 16-1 del vigent Pla General d'Ordenació. Expedient 51/2000.
  
Vist que, mitjançant acord plenari de data 29 de març de 2001, es va procedir a l'aprovació de la redelimitació de la unitat d'execució número 16, en dues unitats, unitat d'execució número 1 (U.E.1) i unitat d'execució número 2 (U.E.2), així com l'aprovació i adjudicació del programa d'actuació integrada de la unitat d'execució número 16-1, resultant adjudicatari el senyor Vicente Almenar Peñalva, en nom d'Alurbyprom, SL.
  
Vist que seguint amb la tramitació de l'expedient, amb data 7 de juny de 2001, número de registre d'entrada, es presenta projecte bàsic i d'execució d'urbanització de la U.A. 16-1.
  
Vist que en data 17 de setembre de 2001, els serveis tècnics municipals del Departament de Manteniment-Obres informen del següent:
  
Que durant la fase d'informe, per part dels serveis tècnics, ha sigut requerida a l'equip redactor informació complementària a la inicialment aportada.
  
Que s'ha aportat documentació que integra estudi de seguretat i salut bàsic, annex d'enllumenat i annex de distribució de baixa tensió.
  
Que en conseqüència, s'ha aportat un document complet que substitueix el presentat inicialment (registre d'entrada: 7 de juny de 2001).
  
En relació amb la nova documentació aportada, els tècnics que subscriuen informen:
  
Amb anterioritat a l'execució de les obres de pavimentació, haurà d'acreditar-se mitjançant els oportuns assajos, la disponibilitat d'una explanada E2.
  
No s'aporten projectes específics de distribució de telefonia y gas. No obstant això el projecte comprén una proposta relativa a aquestes dues instal·lacions. Proposem que, si en fase d'execució, i com a conseqüència de determinacions per part de les companyies subministradores, s'estableix una proposta diferent a la compresa en el projecte, es comunique a aquest departament amb anterioritat a la seua execució.
  
Les lluminàries instal·lades hauran de ser classe II i les columnes de polièster hauran d'estar equipades amb placa d'anclatge de polièster.
  
Vist el que s'ha exposat els tècnics que subscriuen emeten informe favorable, condicionat al compliment dels tres punts anteriorment exposats.
  
Vist que en data 17 de setembre de 2001, número de registre d'entrada 12.210, l'adjudicatari presenta documentació que comprén el projecte bàsic i d'execució d'urbanització de la U.A. 16-1 amb les indicacions sorgides de les reunions mantingudes amb el Departament de Manteniment Obres d'aquest ajuntament, que inclou estudi bàsic de seguretat i salut de la mencionada urbanització i documents relatius a l'alineació que recau al carrer de Mercuri i altres; així com annex al projecte d'urbanització: xarxa subterrània de baixa tensió, i enllumenat públic.
  
Atés que el tràmit del projecte d'urbanització ha de desenvolupar-se amb subjecció al que disposa l'article 53 de la Llei Reguladora de l'Activitat Urbanística de la Generalitat Valenciana, en concordança amb el que disposen els articles 52 i 46 del dit text legal.
  
A la vista de tot l'anterior resolc:
  
Primer
  
Sotmetre al tràmit d'informació pública el projecte d'urbanització de la unitat d'actuació número 16-1, que comprén el projecte bàsic i d'execució d'urbanització, presentat en data 17 de setembre de 2001 davant l'Ajuntament de Sagunt, que inclou estudi bàsic de seguretat i salut i annex al projecte d'urbanització: xarxa subterrània en baixa tensió i enllumenat públic, ambdós de data de juny de 2001, mitjançant edicte publicat en un diari d'informació general editat a la Comunitat Valenciana, i posteriorment o simultàniament, en el Diari Oficial de la Generalitat Valenciana, i participar-vos la possibilitat de formular al·legacions durant el termini de 20 dies, comptats des de la publicació de l'edicte en el Diari Oficial de la Generalitat Valenciana.
  
Segon
  
Remetre avís amb el seu contingut als titulars registrals que figuren en l'escriptura de reparcel·lació voluntària de la unitat.